cyanic-selkie/wikianc huggingface dataset:
அல்வர் மாவட்டம்
பிரபலமான இடங்கள்
பங்கர் கோட்டை எனப்படும் பேய் கோட்டை அமைந்துள்ளது. இந்திய தொல்பொருள் ஆய்வு மையம் கோட்டை வாயிலில் ஒரு பலகையை அமைத்துள்ளது. சூரிய அஸ்தமனத்திற்குப் பிறகு மற்றும் சூரிய உதயத்திற்கு முன்பாக சுற்றுலாப் பயணிகள் கோட்டை பகுதிக்குள் தங்க தடை விதிக்கப்பட்டுள்ளது. இந்த கோட்டை ஒரு முக்கிய சுற்றுலா அம்சமாக மாறியுள்ளது.
300 வருட பழமையான நிசாம் நகரின் (லக்ஷ்மங்கர்) ராயல் ராவ் ஹவேலி எனும் இடம் கெஸ்ரோலி கோட்டையில் இருந்து அகாரா-டெல்லி சாலையில் 25 கி.மீ தூரத்தில் உள்ளது. அல்வர் மன்னரான எச்.எச். யஷ்வந்த் சிங்கின் உறவினராக இருந்த எச்.எச்.ராவ் பெரோ சிங் (ரியாஸ்டார்) இதை நிறுவினார்.
இந்த மாவட்டத்தில் சரிஸ்கா புலிகள் காப்பகம் அமைந்துள்ளது. மேலும் இந்த மாவட்டத்தின் வழியாக அர்வாரி நதி பாய்கிறது.
புள்ளிவிபரங்கள்
2011 ஆம் ஆண்டின் சனத்தொகை கணக்கெடுப்பின் படி அல்வர் மாவட்டத்தில் 3,671,999 மக்கள் வசிக்கின்றனர். சனத்தொகை அடிப்படையில் இந்தியாவின் 640 மாவட்டங்களில் 77வது இடத்தை பெறுகின்றது. மாவட்டத்தில் சதுர கிலோமீட்டருக்கு 438 மக்கள் அடர்த்தி (1,130 / சதுர மைல்) உள்ளது. அல்வர் மாவட்டத்தின் கல்வியறிவு விகிதம் 71.68% ஆகும். 2011 ஆம் ஆண்டின் இந்திய சனத்தொகை கணக்கெடுப்பின் போது மாவட்டத்தில் 96.08% மக்கள் இந்தி மொழியையும், 2.00% வீதமானோர் பஞ்சாபி மொழியையும், 1.02% பிலி மொழி ஆகியவற்றை முதன்மை மொழிகளாக பேசினர்.
மேற்கோள்கள்
பகுப்பு:இராஜஸ்தான் மாவட்டங்கள்
சோழவந்தான் தொடருந்து நிலைய வெடி விபத்து
சோழவந்தான் தொடருந்து நிலைய வெடி விபத்து என்பது தமிழ்நாடு மாநிலம் மதுரை மாவட்டம் சோழவந்தானில் உள்ள தொடருந்து நிலையத்தில் நிகழ்ந்தது. தொடக்கத்தில் குண்டு வெடிப்பு நிகழ்வாக கருதப்பட்ட இந்த நிகழ்வு, விசாரனைக்குப் பிறகு வெடிவிபத்து என்று அறிவிக்கப்பட்டது.
நிகழ்வு
2009 ஆம் ஆண்டு அக்டோபர் மாதம் 7 ம் நாள் வெடி விபத்து நிகழ்ந்தது. இதில் சோழவந்தானைச் சேர்ந்த வெற்றிலை வியாபாரி பரமசிவம் என்ற‌ அறுபது வயதான நபரும், வெடி வியாபாரி ராமர் என்ற முப்பத்து ஐந்து வயதான நபரும் உயிரிழந்தனர்.
விபத்து
தொடக்கத்தில் இந்த நிகழ்வு குண்டு வெடிப்பு என்று கருதப்பட்டது. பின்பு காவல்துறை விசாரணையில் அம்பாத்துறையில் இருந்து சோழவந்தான் ரயில் நிலையத்துக்கு வந்த சரக்கில் தீபாவளி விற்பனைக்கான பட்டாசுகள் இருந்ததாகவும், சரக்குகளை இறக்கும்போது பட்டாசுகள் வெடித்ததாகவும் கண்டறியப்பட்டது.
ஆதாரங்கள்
பகுப்பு:தமிழ்நாட்டில் வெடி விபத்துகள் பகுப்பு:2009 நிகழ்வுகள்
ஆர்த்தி ராணா
ஆர்த்தி ராணா (Arti Rana) (பிறப்பு c. 1976 ) ஒரு இந்திய சமூக தொழில்முனைவோர் ஆவார். கைவினைப் பொருட்களைத் தயாரிக்கவும் விற்கவும் குழுக்களை அமைக்க சக தாரு பெண்களுக்கு உதவுகிறார். 2022 ஆம் ஆண்டில், இவர் இந்தியாவின் பெண்களுக்கான மிக உயர்ந்த சிவிலியன் விருதான நாரி சக்தி புரஸ்கார் விருதினைப் பெற்றுள்ளார்.
தொழில்
ஆர்த்தி ராணா 1976 இல் பிறந்தார். இவர், தாரு மற்றும் துத்வா புலிகள் சரணாலயம் மற்றும் நேபாளத்தின் எல்லைக்கு அருகில் உள்ள தேராய் பகுதியில் வசிக்கிறார். தேசிய ஊரக வாழ்வாதார இயக்கத்தின் கீழ், இவர் கம்பளங்கள், கூடைகள் மற்றும் பைகள் போன்ற பொருட்களை தயாரிக்க கௌதம் சுய-வேலைவாய்ப்பு அமைப்பை ஏற்படுத்தி தனது மக்களுடன் தொழில் செய்தார். மூஞ்ச் புல் மற்றும் சணல் போன்ற மூலப்பொருட்களைப் பயன்படுத்தி மேற்கண்ட தயாரிப்புகளைச் செய்தனர்.
2016 ம் ஆண்டில், ராணா சுமார் 800 தாரு பெண்களுக்கு பயிற்சி அளித்துள்ளார். வணிகம் விரிவடைந்தது. 2022 இல், இவர் கைவினைப்பொருட்கள் செய்ய நூற்றுக்கணக்கான பெண்களை வேலைக்கு அமர்த்தினார். ராணா தாரு ஹத் கர்கஹரேலு உத்யோக் என்ற சுயஉதவி குழுவின் தலைவராக இருந்தார், இது இயற்கைக்கான உலகளாவிய நிதியத்திலிருந்து அதன் தறிகளை மிகவும் திறமையானதாக்க உதவியைப் பெற்றது. 2019 ஆம் ஆண்டில், துத்வா புலிகள் காப்பகத்தில் சுற்றுலாப் பயணிகளுக்கு தாரு பாரம்பரியத்தைப் பற்றி தெரிவிக்கவும், உள்ளூர் பொருட்களை விற்பனை செய்யவும் பார்வையாளர்கள் மையம் கட்டப்படும் என்று அறிவிக்கப்பட்டது; இந்த திட்டத்திற்கான ஒருங்கிணைப்பாளர்களில் ராணாவும் ஒருவர்.
விருதுகள் மற்றும் அங்கீகாரம்
ராணாவின் தொழில்முனைவோர் 2016 இல் ராணி லக்ஷ்மிபாய் துணிச்சலுக்கான விருது மற்றும் கிராம ஸ்வராஜ் விருதுடன் அங்கீகரிக்கப்பட்டது.
2022 ஆம் ஆண்டு சர்வதேச மகளிர் தினத்தன்று, ராணா தனது சமூக தொழில்முனைவோரை அங்கீகரிப்பதற்காக 2020 ஆம் ஆண்டிற்கான இந்தியாவில் பெண்களுக்கான மிக உயர்ந்த விருதான நாரி சக்தி புரஸ்கார் பெற்றார். இந்தியாவில் COVID-19 தொற்றுநோய் காரணமாக விழா ஒத்திவைக்கப்பட்டது.
குறிப்புகள்
பகுப்பு:வாழும் நபர்கள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:நாரி சக்தி விருது பெற்றவர்கள்
அம்மா பிள்ளை
அம்மா பிள்ளை இயக்குனர் ஆர். சி. சக்தி இயக்கிய தமிழ்த் திரைப்படம். இதில் ராம்கி, சீதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 25-மே-1990.
வெளி இணைப்புகள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:சார்லி நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
உறவினர்
உறவினர் என்பவர், ஒருவருடைய குடும்பத்தை சேர்ந்தவராகவோ அல்லது ஒரே குடும்பத்தில், பெண் எடுத்தவராகவோ அல்லது பெண் கொடுத்தவர்களாகவோ இருப்பார்கள். இவர்களுக்கு மத்தியில், இரத்த பந்தம் நேரடியாகவோ அல்லது மறைமுகமாகவோ இருக்கும்.
உறவுமுறை
உறவுமுறை பற்றி மேலும் பார்க்க உறவுமுறை
ஒரு மனிதன் பிறக்கும்போதே தாய், தந்தை, சகோதரர்கள் மற்றும் தாய்வழி, தந்தைவழி உறவினர்கள் எனப் பல உறவினர்கள் இருப்பார்கள். அந்த மனிதன் மணம் செய்யும்போது அவனின் துணைவர்கள் வழியிலும் புதிய உறவுகள் சேர்கின்றன. பிள்ளைகள் பிறக்கும்போது உறவினர் வட்டம் விரிந்து கொண்டு செல்கின்றது. ஆயினும், ஒருவரைப் பொறுத்து அமையும் உறவுகள் எல்லாமே ஒரே விதமானவை அல்ல. சில மற்றவற்றை விட முக்கியத்துவம் வாய்ந்தவையாக உள்ளன. சில உறவுகள் மிகவும் நெருக்கமாக இருக்கின்றன. வேறு சில உறவுகள்மே ம்போக்கானவையாக இருக்கின்றன.
நகரத்தார் உறவுமுறைப் பெயர்கள்
நகரத்தார் உறவுமுறைப் பெயர்கள் பற்றி மேலும் பார்க்க நகரத்தார் உறவுமுறைப் பெயர்கள்
ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும் மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள், குடும்பப்பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலைகளில் பகுத்துக்காண இயலுகின்றது.
கசிம்கோட்டை மண்டலம்
கசிம்கோட்டை மண்டலம், ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.
ஆட்சி
இந்த மண்டலத்தின் எண் 35. இது ஆந்திர சட்டமன்றத்திற்கு அனகாபள்ளி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 28 ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
கானான்
கானான் (Canaan; ; வடமேற்கு செமிடிக் மொழிகள்: knaʿn; Phoenician: <span dir="rtl" title="Phoenician alphabet" class="script-phoenician" style="direction: rtl; font-size:125%; font-family: 'ALPHABETUM Unicode', 'MPH 2B Damase', Aegean, Code2001, 'Free Sans';" xml:lang="phn-Phnx" lang="phn-Phnx">𐤊𐤍𐤏𐤍 ; விவிலிய எபிரேயம்: כנען / Knaʿn; [Masoretic]: כְּנָעַן / Kənā‘an) பழங்காலத்தில் இருந்த ஓர் நாடாகும். இது, விவிலியத்தின்படி கடவுள் ஆபிரகாமுக்கும் அவர்தம் மக்கட்கும் உறுதியளித்திருந்த நிலப்பகுதியாகும். பொது ஊழி 2000 முதல் விவிலியம் உருவாகும் வரை இங்கு வாழ்ந்த மக்கள் கானானியர் எனப்பட்டனர். தற்கால இசுரேல், லெபனான் நாடுகளின் பெரும்பகுதியை இந்நிலப்பகுதி உள்ளடக்கியிருந்தது.
கானானியர் எனும் சொல் விலியத்தில் இனத்தைக் குறிக்க அதிமாகவும் அடிக்கடியும் பயன்படுத்தப்பட்டுள்ளது.
குறிப்புகள்
பகுப்பு:ஆசியாவின் முன்னாள் நாடுகள் பகுப்பு:இசுரேல் வரலாறு பகுப்பு:லெபனான் பகுப்பு:பண்டைய அண்மைக் கிழக்கின் நகரங்கள்
முனிம் கான்
முனிம் கான் (Munim Khan) உமாயூன் மற்றும் அக்பர் பேரரசர்களின் கீழ் ஒரு முகலாயத் தளபதியாக இருந்தார். அக்பர் இவரை பிரதம அமைச்சராக நியமித்தபோது இவருக்கு கான்-இ-கானன் என்று பெயரிடப்பட்டது. பின்னர் 1564 ஆம் ஆண்டு சுபாதார் (ஆளுநர்) என்ற பெருமையை பெற்றார். பின்னர் 1564 இல் அவர் ஜான்பூரின் சுபாதார் ஆனார். இவர் 1574-1575 காலங்களில் வங்காளம் மற்றும் பீகார் ஆளுநராகவும் பணியாற்றினார்.
தோற்றம்
இவரது மூதாதையர்கள் ஆண்டிஜான் (அப்போதைய தைமூரிய பேரரசு இன்றைய உஸ்பெகிஸ்தான் ) பகுதியைச் சேர்ந்தவர்கள் ஆவர். இவரது தந்தை மீரான் பேக் ஆண்டிஜானி என்பராவார்.
தாவூத் கான் கர்ரானிக்கு எதிரான பயணம்
வங்காள சுல்தான் தாவூத் கான் கர்ரானியை அடக்க அக்பர் முனிம் கானை அனுப்பினார். முதன் முயற்சியில் முற்றுகையிடத் தவறிய முனிம் கான், பேரரசர் அக்பரின் நேரடி முயற்சியின் கீழ் ஹாஜிபூர் மற்றும் பாட்னாவின் கட்டுப்பாட்டை வெற்றிகரமாக கைப்பற்றினார். பின்னர் முனிம் கான் வங்காளம் மற்றும் பீகார் ஆளுநராக நியமிக்கப்பட்டார். பின்னர் இவர் வங்காளத்தின் தலைநகரான தந்தாவை 1574 செப்டம்பர் 15 அன்று கைப்பற்றினார். 1575 ஆம் ஆண்டு மார்ச் 3 ஆம் தேதி நடைபெற்ற துக்காரோய் போரில், முனிம் கான் ஒரு ஒப்பந்தத்தில் கையெழுத்திடுமாறு தாவூத் ஷாவை கட்டாயப்படுத்தினார். பின்னர் ஒரிசா மட்டுமே தாவூத் ஷாவின் கட்டுப்பாட்டில் விட்டு வைத்திருந்தது. முனிம் கான் தலைநகரை வங்காளத்திலிருந்து தந்தாவின் கௌருக்கு மாற்றினார்.
இறப்பு
முனிம் 15 அக்டோபர் 1575 15 அக்டோபர் அன்று தந்தாவில் ஒரு தொற்றுநோயால் இறந்தார். இவரது மரணத்திற்குப் பிறகு, தாவூத் கான் கர்ரானி பின்வாங்கி மீண்டும் கவுரை கைப்பற்றினார்.
குறிப்புகள்
பகுப்பு:1575 இறப்புகள் பகுப்பு:முகலாய தளபதிகள்
சக்தெங் காட்டுயிர் காப்பகம்
சக்தெங் காட்டுயிர் காப்பகம் (Sakteng Wildlife Sanctuary) இமயமலை நாடான பூட்டானின் திராசிகாங் மாவட்டம் மற்றும் சம்துருப் ஜோங்கர் மாவட்டங்களில் பரவியுள்ளது. இது யுனெஸ்கோவால் தற்காலிமகாக பட்டியலிட்ட பூட்டானின் பாதுகாக்கப்பட்ட காட்டுயிர் காப்பகமாகும். 2003-இல் நிறுவப்பட்ட இக்காட்டுயிர் காப்பகம் 750 சதுர கிலோ மீட்டர் பரப்பளவு கொண்டது.
இக்காட்டுயிர் காப்பகம், பூட்டானின் கிழக்குப் பகுதியில் அமைந்துள்ளது. இப்பகுதியில் உடல் முழுவதும் முடிகள் கொண்ட எட்டிக் குரங்குகள்,மேக்பை போன்ற பறவைகளின் காப்பிடமாக உள்ளது.
சீனா உரிமை கொண்டாடுதல்
உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி, பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், “சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி” என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.
மேற்கோள்கள்
பகுப்பு:பூட்டான் பூட்டானில் உள்ள காட்டுயிர் காப்பகங்கள்|
சிரேயசு தள்பதே
தொழில் வாழ்க்கை
தள்பதே தனது நடிப்பு வாழ்க்கையை மராத்தி தொலைக்காட்சி நாடகத் தொடர்களில் தோன்றியதிலிருந்து தொடங்கினார். அத்துடன் அவர் மகாராட்டிரா முழுவதும் மேடை நிகழ்ச்சிகளை நடத்தினார். அவர் "சீ டிவி சோப் ஓப்பரா வோஃகு" (1997) தொடரில் முன்னணிப் பாத்திரத்தில் நடித்தார். "டாமினி" என்ற பிரபலமான மராத்தி தொடரில் அவரது பாத்திரமான "தேச்சாசு" மராத்திய நேயர்களிடையே மிகுந்த வரவேற்புடன் இருந்தது. அவர் நாகேசு குகுனூரின் இக்பால் திரைப்படம் வழியாக பாலிவுட்டில் அறிமுகமானார். அதில் அவர் கிரிக்கெட் வீரராகும் இலட்சியத்தைக் கொண்ட காதுகேளாத இளைஞராக நடித்தார். அந்தத் திரைப்படமும் அவரது நடிப்பும் இரசிகர்களாலும் விமர்சகர்களாலும் மிகுந்த வரவேற்பைப் பெற்றன. நாகேசு குகுனூரின் டோர் அவரது அடுத்த படமாக இருந்தது. அதில் அவர் பல மாறுவேடங்களைப் போடும் பெஃகுரூபியா என்ற நகைச்சுவை பாத்திரத்தில் நடித்தார். இந்தத் திரைப்படமும் விமர்சகர்களிடையே மிகுந்த வரவேற்பைப் பெற்றது.
2006 ஆம் ஆண்டில் அப்னா சப்னா மனி மனி என்ற நகைச்சுவைத் திரைப்படத்திலும் நடித்தார். மேலும் 2007 ஆம் ஆண்டில் அவர் பராஃகு கானின் ஓம் சாந்தி ஓம் என்ற மிகப் பெரிய வெற்றித் திரைப்படத்தில் சாருக்கான் உடன் இணைந்து நடித்தார். அதில் அவர் பப்பு மாஸ்டர் என்ற கதாப்பாத்திரத்தில் நடித்தார். 2008 ஆம் ஆண்டில் அவர் நாகேசு குகுனூரின் பாம்பே டூ பேங்காக் என்ற மாறுபட்ட கலாச்சார நகைச்சுவைத் திரைப்படத்தில் தோன்றினார். அவர் சனாய் சௌக்ஃகாடே என்ற மராத்தியத் திரைப்படத்தையும் தயாரித்தார். அப்படம் அதே ஆண்டில் வெளியானது. சியாம் பெனகலின் வெல்கம் டூ சச்சன்பூர், கோல்மால் ரிட்டன்சு மற்றும் சங்கீத் சிவனின் திகில் படமான கிளிக்  ஆகியவை அவரது மிகவும் அண்மைய திரைப்படங்கள் ஆகும்.
புற இணைப்புகள்
பகுப்பு:இந்தியத் திரைப்பட நடிகர்கள் பகுப்பு:இந்தித் திரைப்பட நடிகர்கள் பகுப்பு:1976 பிறப்புகள் பகுப்பு:வாழும் நபர்கள்
ஆரத்தி எடுங்கடி
ஆரத்தி எடுங்கடி இயக்குனர் கே. சந்தர்நாத் இயக்கிய தமிழ்த் திரைப்படம். இதில் ரகுமான், குஷ்பூ ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 28-சூலை-1990.
வெளி இணைப்புகள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:மனோரமா நடித்த திரைப்படங்கள்
எல்லைநாயக்கன்பட்டி புது அம்மன் கோயில்
எல்லைநாயக்கன்பட்டி புது அம்மன் கோயில் தமிழ்நாட்டில் தூத்துக்குடி மாவட்டம், எல்லைநாயக்கன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எரி கற்குழம்பு
thumb|250px|10 [[மீட்டர் உயரம் வரை பீய்ச்சி அடிக்கும் லாவா]] லாவா என்பது எரிமலை குமுறும் போது வெளிவரும் உருகிய பாறைக் குழம்பைக் குறிக்கும். இது எரிமலையின் துளையில் இருந்து வெளிவருகையில் இதன் வெப்பநிலை 700 °C முதல் 1200 °C வரை இருக்கும். லாவாவின் பாகுநிலை நீரினை விட சுமார் 100,000 மடங்கு அதிகமாக இருப்பினும், இக்கொதிக்கும் பாறை குழம்பு வெகுதூரம் உறையாமல் ஒடக்கூடியது.
சில இடங்களில் எரிமலை வெடித்து சிதறாமலேயே லாவா குழம்பு எரிமலை முகத்துவாரத்தில் இருந்து வெளிவருவதும் உண்டு. பூவியின் மேற்பரப்பில் காணப்படும் பாறைகளில், 95 விழுக்காடு காணப்படும் தீப்பாறைகள், எரிமலை குழம்பு உறைந்து பாறையாவதினால் உருவானவையாகும். எரிமலைகளில் இருந் து வெளிவரும் லாவா குழம்பு குளிர்ந்து இறுகி தீப்பாறைகளாக உருவெடுக்கிறது. லாவா என்ற பதம் இத்தாலிய மொழியில் இருந்து வந்ததாக அறியப்படுகிறது.
லாவா குழம்பின் உட்கூறுகள்
2007ஆம் ஆண்டு செப்டம்பர் மாதம் [[ஹவாய் தீவுகளில் எரிமலை வெடித்தபோது ஓடிய லாவா குழம்பு |thumb|300px]] லாவா குழம்பின் உட்கூறுகள் எரிமலைகளுக்கிடையே வேறுபடுகிறது. லாவா குழம்பின் பண்புகள், அதன் உட்கூறுகளை கொண்டே நிர்ணயம் செய்யப்படுகின்றன. லாவா குழம்பின் வேதியியல் பண்புகளின்படி, மூன்று வகைகளாக பிரிக்கப்படுகிறது. அவையாவன: பெல்சீக் வகை லாவாவில், சிலிக்கா, அலுமினியம் பொட்டாசியம், சோடியம், கால்சியம், குவார்ட்சு ஆகிய வேதியல் பொருள்கள் பெருமளவில் காணப்படுகின்றன. மிகுந்த பாகுத்தன்மை கொண்டமையால், இவ்வகை லாவா மிகக்குறைவான வேகத்தில் பாயும் தன்மையை பெற்றுள்ளது. மேலும், பெல்சீக் வகை லாவா, மற்ற லாவா வகைகளை விட குறைந்த வெப்ப நிலையான 650 முதல் 750 °C வரையிலான வெப்ப நிலையிலே அளவிடப்பட்டுள்ளது. இருப்பினும், இவ்வகை லாவா பல கிலோமீட்டர் பாயும் ஆற்றல் கொண்டவை.
இடைப்பட்ட பாகுத்தன்மை கொண்ட லாவாவின் வெப்பநிலை பெல்சீக் வகை லாவாவை விடக் கூடுதலாகவும்(சுமார் 750 முதல் 950 செல்சியஸ் வரை), பாயும் வேகம் அதிகமாகவும் காணப்படுகிறது. இவ்வகை லாவாவில், அலுமினியம் மற்றும் சிலிக்கா ஆகியவற்றின் அளவு குறைவாகவும், இரும்பு மற்றும் மாங்கனிசு ஆகியவற்றின் அளவு அதிகமாகவும் காணப்படுகிறது. இரும்பு மற்றும் மாங்கனிசு ஆகியவற்றினால், இக்குழம்பு கரும்சிவப்பு நிறத்தினை கொண்டுள்ளது.
மூன்றாவது வகையான மாபிக் லாவாவின் வெப்பநிலை மிக உயர்ந்ததாகவும்( > 950 செல்சியஸ்), விரைவாக ஒடக்கூடியதாகவும் காணப்படுகிறது.
வினைல் ஆல்ககால்
அசிட்டால்டிகைடிலிருந்து வினைல் ஆல்ககால்
சாதாரண சூழ்நிலைகளில் வினைல் ஆல்ககால் அசிட்டால்டிகைடாக இயங்குச்சமநிலை மாற்றமடைகிறது.
எரி கற்குழம்பு
மேற்கோள்கள்
பகுப்பு:எரிமலைகள் பகுப்பு:குறுங்கட்டுரைகள்
வினைல் ஆல்ககால்
அசிட்டால்டிகைடிலிருந்து வினைல் ஆல்ககால்
அசிட்டால்டிகைடு (H3CC(O)H), அறை வெப்பநிலையில் வினைல் ஆல்ககாலை விட அதிக நிலைப்புத்தன்மையுடன் (42.7கியூ/மோல்) : காணப்படுகிறது.
H2C=CHOH → H3CC(O)H, ΔH298,g = −42.7 கியூ/மோல்
இந்த கீட்டோ-ஈனோல் இயங்குச் சமநிலை மாற்றங்கள் ஒர் உயர் தடையாக உள்ள காரணத்தால் அறை வெப்பநிலைக்கு அருகில் மாற்றம் ஏற்படுவது இல்லை. ஒளிவேதியியல் செயல்முறையின் வினையூக்கத்தால் இயங்குச் சமநிலை மாற்றத்தை உண்டாக்க முடியும்.
பாலிவினைல் ஆல்ககாலுடன் உள்ள தொடர்பு
வினைல் ஆல்ககால் நிலைப்புத்தன்மை அற்றது என்பதால், மறைமுகமாக வெப்பநெகிழி பாலிவினைல் ஆல்ககால் உருவாக்கப்படுகிறது. வினைல் அசிட்டேட்ட்டின் எசுதர் பிணைப்புகளை நீராற்பகுப்பு வினைக்கு உட்படுத்தி தொடர்ந்து பலபடியாதல் வினையை நிகழ்த்துவதன் மூலம் மேற்கண்ட மாற்றத்தை ஏற்படுத்த முடியும். (Ac = அசிட்டைல், HOAc = அசிட்டிக் அமிலம்): nCH2=CHOAc → (CH2−CHOAc)n (CH2−CHOAc)n + nH2O → (CH2−CHOH)n + nHOAc
ஒர் ஈதல் தொகுதியாக
பல்வேறு உலோகக் கலப்புத் தொகுதிகள் வினைல் ஆல்ககாலை ஈதல் தொகுதியாகப் பெற்றுள்ளன என்பது அறியப்பட்டுள்ளது. Pt(acac)(η2-C2H3OH)Cl ஒர் உதாரணம் ஆகும். (acac = அசிட்டைலசிட்டோனேட்டு)
விண்மீனிடை ஊடகத்தில்
தனுசு விண்மீன் குழாம் பி இன் மூலக்கூற்று மேகத்தில் வினைல் ஆல்ககால் கண்டறியப்பட்டுள்ளது. அமெரிக்காவின் கிட் பீக் தேதிய வானாய்வகம், 12 மீட்டர் வானொலி அதிர்வெண் தொலைநோக்கி மூலம் இதைக் கண்டுபிடித்துள்ளது. இவ்வினைல் ஆல்ககால் நீர்த்த விண்மீனிடை ஊடகத்தில் நிலைப்புத்தன்மையுடன் உள்ளதாகத் தெரிவிக்கப்படுகிறது. இத்தன்மை, இயங்குச் சமநிலை மாற்ற்றமென்பது ஒற்றை மூலக்கூறு சார்ந்ததல்ல என்பதைக் காட்டுகிறது.
மேற்கோள்கள்
பகுப்பு:ஆல்ககால்கள் பகுப்பு:ஒற்றைப்படிகள்
டெக்னோபோபியா
கலிபோர்னியா மாநிலப் பல்கலைக் கழகத்தின் பரிசோதனை உளவியலாளரும்,கணினிக் கல்வியாளரும் மற்றும் பேராசிரியருமான லாரி ரோசன், டெக்னோபோப்களின் ஆதிக்கம் செலுத்தும் மூன்று துணைப்பிரிவுகள் உள்ளன - "சங்கடமான பயனர்கள்", "அறிவாற்றல் கூடிய கணினிபோப்கள்" மற்றும் "ஆர்வமுள்ள கணினிபோப்ஸ்கள் என்பவையே அவை எனப் பரிந்துரைக்கிறார்." தொழில்துறை புரட்சியின் போது முதன்முதலில் இதைப் பற்ரிய பரவலான விழிப்புணர்வு ஏற்பட்டது. டெக்னோபோபியா உலகெங்கிலும் உள்ள பல்வேறு சமூகங்கள் மற்றும் இனங்களைப் பாதிக்கும் என்று கண்டறியப்பட்டுள்ளது.
சில குழுக்கள் தங்கள் சித்தாந்தங்களைப் பாதுகாப்பதற்காக சில நவீன தொழில்நுட்ப முன்னேற்றங்களுக்கு எதிராக நிலைப்பாடுகளை எடுக்க இது காரணமாக அமைந்துள்ளது. இந்த சில சந்தர்ப்பங்களில், புதிய தொழில்நுட்பங்கள் எளிமை மற்றும் நவீன வாழ்க்கை முறைகளின் தனிப்பட்ட விழுமியங்களைப் போன்ற சில நிறுவப்பட்ட நம்பிக்கைகளுடன் முரண்படுகின்றன.
டெக்னோபோபிக் யோசனைகளின் எடுத்துக்காட்டுகள் ஃபிராங்கண்ஸ்டைன் போன்ற இலக்கியப் படைப்புகள் முதல் மெட்ரோபோலிஸ் போன்ற திரைப்படங்கள் வரை பல வகையான கலைகளில் காணப்படுகின்றன. இந்த படைப்புகள் பல தொழில்நுட்பத்திற்கு ஒரு இருண்ட பக்கத்தை சித்தரிக்கின்றன, இது டெக்னோபோபியோ உள்ள தொழில்நுட்ப வல்லுநர்களால் உணரப்படுகிறது. தொழில்நுட்பங்கள் பெருகிய முறையில் சிக்கலானதாகவும், புரிந்து கொள்வது கடினமாகவும் மாறும்போது, நவீன தொழில்நுட்பங்களைப் பயன்படுத்துவது தொடர்பான கவலைகளை மக்கள் அதிகமாகக் கொண்டுள்ளனர்.
இதன் பரவல்
கம்ப்யூட்டர்ஸ் இன் ஹ்யூமன் பிஹேவியர் இதழில் வெளியிடப்பட்ட ஒரு ஆய்வு 1992 மற்றும் 1994 க்கு இடையில் பல்வேறு நாடுகளில் முதலாம் ஆண்டு கல்லூரி மாணவர்களை ஆய்வு செய்தது. உயர் மட்ட தொழில்நுட்ப அச்சங்களுடன் பதிலளித்த 3,392 மாணவர்களின் ஒட்டுமொத்த சதவீதம் 29% ஆகும். இதனை ஒப்பிடுகையில், ஜப்பானில் 58% உயர் மட்ட டெக்னோபோப்கள் இருந்தன. இந்தியாவில் 82%, மெக்சிகோ 53% இருந்தது.
2000 ஆம் ஆண்டில் வெளியிடப்பட்ட ஒரு அறிக்கை, ஒரு நிறுவனத்தில் சுமார் 85-90% புதிய ஊழியர்கள் புதிய தொழில்நுட்பத்தைப் பயன்படுத்துவதில் சங்கடமாக உணர்ந்திருந்தார்கள். மேலும் அவை ஓரளவிற்கு டெக்னோபோபியாக இருந்தன.
தொழில்துறை புரட்சியின் விடியலுடன் டெக்னோபோபியா இங்கிலாந்தில் ஒரு இயக்கமாக கவனத்தை ஈர்க்கத் தொடங்கியது. திறமையற்ற, குறைந்த ஊதியம் பெறும் ஆண்கள், பெண்கள் மற்றும் குழந்தைகளைப் பயன்படுத்தி திறமையான கைவினைஞர்களின் வேலையைச் செய்யக்கூடிய புதிய இயந்திரங்களின் வளர்ச்சியுடன், அந்தத் தொழிலைச் செய்தவர்கள் தங்கள் வாழ்வாதாரத்திற்காக அஞ்சத் தொடங்கினர். 1675 ஆம் ஆண்டில், நெசவாளர்கள் குழு தங்கள் வேலைகளை மாற்றிய இயந்திரங்களை அழித்தது. 1727 வாக்கில், இது மிகவும் பரவலாகி இயந்திரஙக்ளின் அழிவு மிகவும் அதிகமானது, இதனால் இங்கிலாந்து நாடாளுமன்றம் இயந்திரங்களை அழிப்பதை மரண தண்டனையாக மாற்றியது. எவ்வாறாயினும், இந்த நடவடிக்கை வன்முறையின் அலைகளை நிறுத்தவில்லை. ’லுட்டிட்ஸ்’ எனப்படும் தொழில் நுட்பத்திற்கு எதிரான ஒரு குழுவானது, மார்ச் 1811 இல் லுட் என்ற பெயரின் கீழ் ஒன்றிணைந்து, பின்னல் சட்டங்களில் இருந்து முக்கிய கூறுகளை அகற்றுதல், அப்பொருட்களை வைத்திருப்போர் வீடுகளை சோதனையிடுதல், மேலும் வர்த்தக உரிமைகளுக்காக மனு கொடுப்போரை மிரட்டுதல் ஆகிய வேலைகளைச் செய்தது இவை போன்ற செயல்கள் பெரும் வன்முறைக்கு இழுத்துச் சென்றது. மோசமான அறுவடைகள் மற்றும் உணவு கலவரங்கள் ஆதரவாளர்களை ஈர்க்க ஒரு அமைதியற்ற மற்றும் கிளர்ச்சியடைந்த மக்களை உருவாக்குவதன் மூலம் அவற்றின் காரணத்திற்கு உதவின. 19 ஆம் நூற்றாண்டு நவீன அறிவியலின் தொடக்கமாக இருந்தது, லூயிஸ் பாஷர், சார்லஸ் டார்வின், கிரிகோர் மெண்டல், மைக்கேல் ஃபாரடே, ஹென்றி பெக்கரெல் மற்றும் மேரி கியூரி மற்றும் நிகோலா டெஸ்லா, தாமஸ் எடிசன் மற்றும் அலெக்சாண்டர் கிரஹாம் பெல் போன்ற கண்டுபிடிப்பாளர்கள் மாற்றங்களை விளைவித்துக் கோண்டிருந்தார்கள்.இதனால் உலகம் மிக விரைவாகவும் சிலருக்கு அதி விரைவாகவும் மாறிக்கொண்டிருந்தது, அவர்கள் நிகழும் மாற்றங்களுக்கு அஞ்சி, எளிமையான காலத்திற்கால ஏங்கிக்கொண்டிருந்தார்கள். புனைவியம் இந்த உணர்வுகளை எடுத்துக்காட்டுகிறது. புனைவுவியம் காரணத்தை விட கற்பனையை நம்ப முனைந்தது. இயந்திரத்தின் மீதான நம்பிக்கையை விட இயற்கையின் மீது அதிகம் நம்பிக்கை வைத்தது. வில்லியம் வேர்ட்ஸ்வொர்த் மற்றும் வில்லியம் பிளேக் போன்ற கவிஞர்கள், தொழில்துறை புரட்சியின் ஒரு பகுதியாகத் நிகழும் தொழில்நுட்ப மாற்றங்கள் பரிபூரணமானதும்  தூய்மையானதுமான இயற்கையை மாசுபடுத்துவதாக நம்பினர். வலது|thumb|240x240px| லுடிட்டுகளின் தலைவர், 1812 இன் வேலைப்பாடு
மேற்கோள்கள்
பகுப்பு:உளவியல் கோளாறுகள் பகுப்பு:அச்சக் கோளாறு
தேசிய ஒலிம்பிக் குழு
தேசிய ஒலிம்பிக் குழு (National Olympic Committee, NOC) உலகளாவிய ஒலிம்பிக் இயக்கத்தின் தேசிய அங்கமாகும். பன்னாட்டு ஒலிம்பிக் குழுவின் கட்டுப்பாட்டில் இயங்கும் இந்தக் குழுக்கள் தங்கள் நாட்டு மக்கள் ஒலிம்பிக் போட்டிகளில் பங்கேற்க பொறுப்பானவர்கள். இக்குழுக்கள் தங்கள் நாட்டு நகரங்கள் வருங்கால ஒலிம்பிக் போட்டிகளை நடத்தும் உரிமை பெற பரிந்துரைக்கும் அதிகாரம் கொண்டவர்கள். மேலும் தங்கள் புவியியல் பகுதியில் தேசிய அளவில் விளையாட்டாளர்களை வளர்த்தெடுத்து மேம்படுத்தியும் பயிற்சியாளர்களையும் விளையாட்டு நிருவாகிகளையும் பயிற்றுவித்தும் ஒரு கட்டமைப்பை உருவாக்குகின்றனர்.
2011ஆம் ஆண்டு நிலவரப்படி, தன்னாளுமை பெற்ற நாடுகள் மற்றும் பிற புவியியல் பகுதிகளின் சார்பாளர்களாக 204 தேசிய ஒலிம்பிக் குழுக்கள் உள்ளன. 193 ஐக்கிய நாடுகள் சபையின் உறுப்பு நாடுகளில் 192 பன்னாட்டு ஒலிம்பிக் குழுவால் அங்கீகரிக்கப்பட்ட தேசிய ஒலிம்பிக் குழுக்களைக் கொண்டுள்ளன. சூலை 9,2011இல் விடுதலை பெற்ற தெற்கு சூடான் மட்டுமே விதிவிலக்காக இதுவரை தேசிய ஒலிம்பிக் குழுவை அமைக்கவில்லை. )
பன்னாட்டுக் குழு அங்கீகரித்துள்ள 12 பிற நிலப்பகுதிகள்:
தமிழீழம்
தமிழீழம் அல்லது தமிழ் ஈழம் (Tamil Eelam, දෙමල ඊලාම්) எனப்படுவது இலங்கைத் தமிழர் தமது தாயக பிரதேசமாக கருதும் இலங்கையின் வட-கிழக்கு மாகாணங்களுக்கு உட்பட்ட நிலப்பகுதியைக் குறிப்பதாகும்.
தமிழீழம் தங்களது தேசியமாக தமிழர்களாலும், அவர்களது அரசியல் நிறுவனங்களாலும் முன்வைக்கப்படுகின்றது. இத்தேசிய கோரிக்கை, இலங்கையின் மக்கட் தொகையில் பெரும்பான்மை இனமாக உள்ள சிங்களத்தவரை பிரதிநிதித்துவப்படுத்தும் அரசாங்களால் மேற்கொள்ளப்பட்ட பெருந்தேசியவாத ஒடுக்குமுறைகளுக்கு எதிராக ஏற்பட்ட உணர்வாகும்.
தமிழீழக் கோரிக்கை 1977 ஆம் ஆண்டு நடைபெற்ற பொதுத்தேர்தலில் தமிழர் ஐக்கிய விடுதலை முன்னணியின் நிலைப்பாடாக முன்வைக்கப்பட்டு, அறுதிப்பெரும்பான்மைவாக்கினை பெற்று தமிழ் தேசிய இனத்தின் ஆதரவினை இது பெற்றது. மீண்டும் 2003 ஆம் ஆண்டு பொதுத்தேர்தலின்போதும் இக்கோரிக்கை முன்வைக்கப்பட்டு தமிழ் தேசிய இனத்தின் பெரும்பான்மையான ஆதரவினை இது பெற்றுள்ளது.
பெயர் தோற்றம்
முதலில்‌ “ஈழத்‌ தமிழகம்‌" என்ற சொல்தான்‌ வழக்கில்‌ இருந்தது. ஈழ தேசியப்பண் பாடிய பரமஹம்ச தாசர் ,
என்று பாடினார்‌.
பிறகு "தமிழிலங்கை" என்ற சொல்‌லும்‌ வழங்கப்பட்டது. 1960ஆம்‌ ஆண்டில்‌ பச்சையப்பன்‌ கல்லூரியில்‌ கவிஞர்‌ காசி ஆனந்தன் படித்தபோது சி. பா. ஆதித்தனார். அவர்களின்‌ தொடர்பு. ஏற்பட்டது. அப்போது அவரைப்‌ பற்றி எழுதிய பாடலில்‌ இச்சொல்லைப்‌ பயன்படுத்தினார்‌.
எனப்‌ பெரிதாக எழுதிக்‌ கட்டியிருந்தார்‌, மாநாட்டில்‌ கலந்துகொண்ட தலைவர்களையும்‌ மக்களையும்‌ இச்‌ சொற்றொடர்‌ மிகவும்‌ கவர்ந்தது. மக்களிடையே "தமிழீழம்‌'" என்ற சொல்‌ நாளடைவில்‌ பரவி நிலைத்தது.
சுயநிர்ணய உரிமைப் போர்
தமிழீழத்தின் சுயநிர்ணய உரிமை அல்லது தனிநாட்டுப் பிரிவினையை வேண்டி 30 ஆண்டுகளாக இலங்கையில் உள்நாட்டுப் போராக, ஆயுதம் தாங்கிய தமிழ்ப் போராளிகளுக்கும் இலங்கை அரசுக்கும் இடையே நடைபெற்றது. அரசியல் ரீதியான கோரிக்கைகளும், சாத்வீகப் போராட்டங்களும் 1956-ஆம் ஆண்டளவிலேயே தொடங்கிவிட்டன.
தமிழீழ விடுதலைப்புலிகளின் தலைமையில் ஆயுதப் போராட்டம்
இந்திய நலன்களுக்கும், மேலாதிக்க சக்திகளுக்கும் சார்பாக இருத்தல் தொடர்பான உட்சந்தேகங்கள், அதிகாரப்போட்டிகள், சகோதரக் கொன்றொழிப்புக்கள் போன்ற நிகழ்வுகளைத்தொடர்ந்து இப்போராட்டத்தை தொடக்கிய, கொண்டு நடத்திய தமிழ்ப் போராளி இயக்கங்கள் பல அழித்தொழிக்கப்பட்டும், பின்தள்ளப்பட்டும் போக, அவற்றுள் வலுவான இயக்கமாக தன்னை நிலைப்படுத்திக்கொண்ட தமிழீழ விடுதலைப் புலிகள் அமைப்பு மட்டுமே நீண்ட காலத்துக்கு தமிழீழ விடுதலைக்கான ஆயுதப்போராட்டத்தை நடத்திவந்தது.
மே 2009 வரை தமிழீழ விடுதலைப்புலிகளின் கட்டுப்பாட்டில் இருந்த பிரதேசத்தில் விடுதலைப் புலிகள் இயக்கத்தினால் நிர்வகிக்கப்பட்ட தனியான காவல் துறை, நீதித்துறை, அரசியல் அமைப்புக்கள், இராணுவம், வைப்பகம், பொருளாதாரக் கட்டுமானங்கள், திட்டமிடல், வரி போன்றவற்றோடு பன்னாட்டுச் சமூகத்தால் அங்கீகரிக்கப்படாத தனித்தேசமாகவே இயங்கிவந்தது.
இப்போராளிக்குழுவுடன் தமது முழுமையான உடன்பாட்டினை உறுதிப்படுத்திக்கொண்டு 2003ஆம் ஆண்டு நாடாளுமன்ற பொதுத்தேர்தல், மற்றும் 2006 ஆம் ஆண்டு உள்ளூராட்சி சபை தேர்தல் ஆகியவற்றில் போட்டியிட்ட தமிழ்த் தேசியக் கூட்டமைப்பு கட்சி மிகப்பெரும்பான்மையான தமிழ் மக்களது வாக்குகளைப் பெற்றது.
thumb|right|தமிழீழ விடுதலைப் புலிகளின் காவல் துறை
சமாதான நடவடிக்கைகளும் இலங்கை அரசின் வெளியேற்றமும்
தமிழீழ விடுதலைப் புலிகளுக்கும் இலங்கை அரசுக்கும் இடையில் நோர்வே அரசின் உதவியுடன் மாசி 2002இல் ஒப்புக் கொள்ளப்பட்ட போர் நிறுத்த உடன்படிக்கை நடப்பில் வந்தது. பின்னர் இந்த உடன்படிக்கையை நிறைவேற்றுவதில் ஏற்பட்ட விரிசல் காரணமாக விடுதலைப் புலிகளுக்கும் இலங்கை அரசுக்குமிடையே 2002 இல் கைச்சாத்திடப்பட்ட போர் நிறுத்த உடன்படிக்கையில் இருந்து வெளியேறுவதாக இலங்கை அரசு சனவரி 2, 2008 அன்று அறிவித்தது.
அரசியல் அமைப்பு
தமிழீழம் எனப்படுவது ஒரு நாடு அல்ல. இலங்கையில் தமிழர்கள், தாம் தாயகப்பிரதேசமாக கருதும் பிரதேசங்களில் ஒரு தனி நாட்டை அமைப்பதற்காக தெரிவு செய்த பெயர் தமிழீழம். தமிழீழம் ஓர் எண்ணக்கரு. தமிழீழ விடுதலைப்புலிகள் தமிழர் தாயகம் என கருதப்படும் பெரும்பகுதியைத் தமது கட்டுப்பாட்டில் வைத்திருந்து ஒரு நிழல் அரசாங்கத்தை நடத்தி வந்தார்கள். இந்த அரசாங்கம் பன்னாட்டளவில் அங்கீகரிக்கப்படவில்லை.
தமிழீழத்தில் முஸ்லீம்கள்
தமிழீழப் பிரதேசத்தை தமது தாயகப் பிரதேசமாக இலங்கை வாழ் வடக்கு, கிழக்கு முசுலிம்கள் கருதுகின்றனர். இவர்களில் பெரும்பாலானவர்கள் தமிழையே தமது தாய் மொழியாகக் கொண்டிருந்தாலும் தனித்துவமான ஒரு முசுலிம் அரசியல் சமய அடையாளத்தை முன்னிறுத்துகின்றனர். இவர்களில் பெரும்பான்மையானவர்கள் அம்பாறை, மன்னார், புத்தளம், மட்டக்களப்பு, திருக்கோணமலை ஆகிய பிரதேசங்களில் வாழ்கின்றனர்.
தமிழீழத்தில் சிங்களவர்
ஈழப்போராட்டத்தின் முன்னர் தமிழீழப் பிரதேசங்களில் அங்காங்கே பல சிங்களக் குடும்பங்கள் வசித்து வந்தன. போராட்டம் தொடங்கப்பட்ட பின்னர் வட மாகாணத்தில் இருந்து பெரும்பாலான சிங்களப் பொதுமக்கள் வெளியேறி விட்டார்கள்.
தமிழர்களின் தமிழீழத் தாயகக் கோரிக்கையைச் சிதைக்கும் நோக்குடன் இலங்கை அரசு பல சிங்களக் குடியேற்றங்களை மேற்கொண்டனர். இவற்றுள் வடக்கையும் கிழக்கையும் பிரிக்கும் மணலாற்றுச் சிங்களக் குடியேற்றங்கள் குறிப்பிடத்தக்கவை.
கிழக்கு மாகாணத்தில் தார்மீக ரீதியாகவும் திட்டமிடப்பட்ட சிங்கள குடியேற்றங்களினாலும் ஏறக்குறைய மூன்றில் ஒரு பங்குக்கும் குறைவான சிங்களவர்களே வசிக்கின்றார்கள். குறிப்பாக தமிழீழத்தின் தலைநகராகக் கருதப்படும் திருகோணமலையில் மூன்றில் ஒரு பங்கு சிங்கள மக்களே வசிக்கின்றார்கள்.
தமிழீழத்தில் மலையக தமிழர்களின் நிலை
இந்தியாவில் இருந்து பிரித்தானிய காலனித்துவ அரசால் தேயிலைத் தோட்டங்களில் வேலை செய்வதற்காக வருவிக்கப்பட்ட இந்தியத் தமிழ் மக்களை மலையக தமிழர் அல்லது இலங்கையின் இந்தியத் தமிழர் என்று அழைப்பர். இவர்களில் கணிசமானவர்கள் வடக்கு - கிழக்கில் பல்வேறு காலகட்டங்களில் குடியமர்ந்தனர். பொதுவாக, வசதி படைத்த இலங்கைத் தமிழர்களின் வீடுகளில் கூலி வேலை செய்வதே இவர்களின் முதன்மைத் தொழில் மார்க்கமாக இருந்தது. இந்நிலை இன்று பெரும்பாலும் மாறி வருகின்றது.
சமூக அமைப்பு
தமிழீழச் சமூகம் ஒரு சாதிய படிநிலை அடுக்கமைவு கொண்ட சமூகம். வெள்ளாளர் எனப்படும் பெரும்பான்மை வேளாண்மை நில உடமைச் சமூகமே ஆதிக்கமிக்க சாதியாகும். பிராமணர்களிடம் ஆதிக்கமிக்க சாதியாகத் திகழக்கூடிய அளவுக்குக் சனத்தொகை இல்லை. தாழ்த்தப்பட்டோர் சமூகத்தின் தொடர் போராட்டம் காரணமாகவும், ஈழப்போராட்டம் காரணமாகவும் சாதிய அமைப்பு பெரும்பாலும் பலம் இழந்து இருக்கின்றது. எனினும் திருமணத்தின் ஊடாக தொடர்ந்து சாதிய அமைப்புப் பேணப்பட்டே வருகின்றது.
தமிழீழ மொழிகள்
தமிழீழத்தில் தமிழே அனைத்து மட்டங்களிலும் (நிர்வாகம், கல்வி, வர்த்தகம்) பயன்படுகின்ற மொழியாக இருக்கின்றது. ஆங்கிலம் உலக மொழி போன்று செயல்படுவதால், ஆங்கிலம் பிரதான வெளித் தொடர்பு மொழியாக இயங்குகின்றது. ஆங்கில பெயர்ப்பலகைகள், வழிகாட்டல் ஆவணங்கள், கல்லூரிகள், மேல்நிலைக் கல்வி ஆகியவை ஆங்கிலத்தின் தேவையை நன்கு உணர்த்தி நிற்கின்றன. சிங்கள மக்களும், அவர்களுடையான வர்த்தக பண்பாட்டு அரசியல் தொடர்புகளும் தமிழீழத்தின் இருப்பிற்கு அருகிலானவை, இயல்பானவை, இன்றியமையாதவை. எனவே சிங்களமும் ஒரு முக்கிய மொழியாக தமிழீழத்தில் பயன்படும்(?) மேலும், புலம்பெயர் தமிழர்கள் பன்மொழித் தளங்களில் இயங்குகின்றார்கள், அவர்களை உள்வாங்குவதற்கு ஒரு பல்மொழி அணுகுமுறையும் தேவையாக இருக்கும்(?).
தமிழீழத்தில் சமயங்கள்
தமிழ் மக்களில் பெரும்பாலானவர்கள் சைவ இந்துக்கள் ஆவர். முருகன், ஐயனார், சிவன், அம்மன், பிள்ளையார் போன்ற கடவுளர் பெரும்பாலும் வழிபடப்படுகின்றனர். தமிழர்களில் கணிசமான தொகையினர் கிறித்தவ சமயத்தைப் பின்பற்றுகின்றனர். இவர்களில் பெரும்பாலானவர்கள் கல்வி, காலனித்துவ அரச சலுகைகள் காரணமாகவோ சமயம் மாறியவர்கள் ஆவர். ஈழப் போராட்டத்துக்கான தமிழ்க் கிறித்தவர்களின் பங்களிப்பு குறிப்பிடத்தக்கது. தமிழீழத்தில் இஸ்லாம் மற்றும் பௌத்தம், முசுலீம் மற்றும் சிங்கள மக்களால் பின்பற்றப்படுகின்றன.
கல்வி
தமிழீழ மக்கள் கல்விக்கு மிக முக்கியத்துவம் தருகின்றார்கள். இவர்களின் கல்வியறிவு 90% இற்கும் மேலானது. பல தரமான கல்லூரிகளைத் தமிழீழம் கொண்டுள்ளது. யாழ்ப்பாணப் பல்கலைக்கழகம், கிழக்குப் பல்கலைக்கழகம், மற்றும் தென்கிழக்குப் பல்கலைக்கழகம் ஆகியவை இங்கு இயங்கும் பல்கலைக்கழகங்கள் ஆகும்.
உலகமயமாதல்
நவீன அரசியல், பொருளாதார, பண்பாட்டு, தொழில்நுட்ப, இயற்கை சூழ்நிலைகள் உலகின் ஒரு பிரதேசத்தை பிறவற்றுடன் பின்னி இணைத்துவருகின்றன. இப்படியான ஒரு இணைப்பை உலகமயமாதல் என்று சமூகவியலாளர்கள் குறிக்கின்றனர். ஈழப்போராட்டம், புலம்பெயர்வு, சுனாமி ஆகியவை உலகமயமாதலை தமிழீழ மக்களுக்கு நன்கு உணர்த்தியது. தமிழீழத்தில் இயங்கும் பல்வேறு அரசுசாரா தொண்டு நிறுவனங்கள், நிகழும் அரசியல் திருப்பங்கள் மற்றும் பண்பாட்டு மாற்றங்களும் உலகமயமாதலின் எடுத்துக்காட்டுகளாக அமைகின்றன. பன்மொழி, பன்முகப் பண்பாடு, பல் சமய, திறந்த சந்தை உலகமயமாதல் சுழலில், தமிழீழ மக்கள் தமது தனித்துவங்களைப் பேணி, மனித உரிமைகளுடன் எப்படி தமது அரசியல் இருப்பை ஏற்படுத்திகொள்ளப்போகின்றார்கள் என்பதுவே தமிழீழ மக்களின் சவாலாகும்.
தமிழீழ மாவட்டங்கள்
தமிழீழம் 9 மாவட்டங்களைக் கொண்டது. அவை:
தமிழீழ வரைபடங்கள்
* பகுப்பு:தமிழீழ விடுதலைப் புலிகள்
சிறுமுகை வெங்கடேஸ்வரசுவாமி வாரி கோயில்
சிறுமுகை வெங்கடேஸ்வரசுவாமி வாரி கோயில் என்பது தமிழ்நாட்டில், கோவை மாவட்டம், சிறுமுகையில் அமைந்துள்ள வைணவத் தலமாகும். இக்கோயிலை தென்திருப்பதி என்று அழைக்கின்றனர். இக்கோயில் சுமார் ஆயிரம் அடி உயரத்தில் ஒரு இயற்கை மலை மீது அமைந்துள்ளது.
தனியார் கோயில்
இக்கோயில் கோயம்புத்தூரைச் சேர்ந்த கண்ணபிரான் மில்ஸ் (கே ஜி மில்ஸ்) என்ற நிறுவனத்தினரால் மக்களின் பங்களிப்பு ஏதுமின்றி தனிப்பட்ட முறையில் கட்டப்பட்டதாகும்.
கோயில் அமைப்பு
கருடாழ்வார் இறைவனை பார்த்து அமர்ந்திருக்கிறார். வரதராஜஸ்வாமி கோயில் பிரதான கோயிலின் தென்கிழக்கு மூலையில் உள்ளது. சுதர்ஷன அஷ்வர், யோக நரசிம்மர், நான்கு வைஷ்ணவ பக்தர்கள், ராமானுஜர், நமஜேஷ்வர், திருமங்கை அஸ்வர் மற்றும் ஸ்ரீ வேதாந்த தேசிகர் ஆகியோரின் தனி சன்னதியில் உள்ளனர்.
45 அடி உயரத்தில் துவாஜஸ்தம்பம் கொண்ட பிரதான கோயிலுக்கு அடைய 33 படிகள் உள்ளன. ஒரு சிறிய தாமரை புஷ்கர்ணி கட்டப்பட்டுள்ளது.
ஆதாரங்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
காபூல் நதிப் போர்
காபூல் நதிப் போர் (Battle of Kabul River) 1823 ஆம் ஆண்டில் சீக்கியப் பேரரசுக்கும் யூசுப்சாய் பழங்குடியினருக்கும் இடையே நடந்தது. காபூல் நதியின் வடக்கே இரஞ்சித் சிங்கின் படையுடன் யூசுப்சாய் பஃக்தூன்கள் போரிட்டனர்.
காபூல் நதி
காபூல் நதி 700-கிலோமீட்டர் நீளமுள்ள (430 மைல்) நதியாகும். இது ஆப்கானித்தானின் மைதான் வார்டக் மாகாணத்தில் உள்ள இந்து குசு மலைகளின் சங்கலாக் மலைத்தொடரில் இருந்து வெளிப்படுகிறது. எல்மண்டு ஆற்றின் நீர்ப்பிடிப்புப் பகுதியில் இருந்து உனாய் கணவாய் மூலம் காபூல் நதி பிரிக்கப்பட்டுள்ளது. காபூல் ஆறு பாக்கித்தானின் அட்டோக்கு அருகே சிந்து நதியில் கலக்கிறது. காபூல் நதி கிழக்கு ஆப்கானித்தான் மற்றும் பாக்கித்தானின் கைபர் பக்துன்வா மாகாணத்தின் முக்கிய நதியாகும்.
மேற்கோள்கள்
பகுப்பு:இந்தியப் போர்கள்
லோரா ஸ்பிராக்
லோரா ஸ்பிராக் (Laura Spragg, பிறப்பு: சூன் 16 1983), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 1 தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1983 பிறப்புகள் பகுப்பு:1982 பிறப்புகள் பகுப்பு:வாழும் நபர்கள்
மூன்றாம் தாலமி
மூன்றாம் தாலமி (Ptolemy III Euergetes) பணைய எகிப்தை ஆண்ட கிரேக்க தாலமி வம்சத்தின்  மூன்றாவது பேரரசர் ஆவார். இவர் பண்டைய எகிப்தை கிமு 246 முதல் 222 முடிய 24 ஆண்டுகள் ஆட்சி செய்தார். இவரது ஆட்சிக் காலத்தில் மத்திய கிழக்கிலும், நூபியா பகுதிகளிலும், தாலமி பேரரசை போர்கள் மூலம் விரிவாக்கம் செய்தார். மூன்றாம் தாலமி எகிப்தியக் கடவுள் ஓரசுக்கு எட்ஃபூ கோயில் கட்டினார். மூன்றாம் தாலமி தெற்கு எகிப்து மற்றும் வடக்கு எகிப்திய நகரங்களில் ஓரசு போன்ற எகிப்தியக் கடவுள்களுக்கு கோயில்களை எழுப்பினார். மேலும் மூன்றாம் தாலமி, தெற்கு எகிப்தில் ஓரசு கடவுளுக்கு எட்ஃபூ எனுமிடத்தில் கோயிலைக் கட்டினார்.
வெளி இணைப்புகள்
பண்டைய எகிப்து பகுப்பு:எகிப்தின் வரலாறு பகுப்பு:பண்டைய வரலாறு பகுப்பு:எகிப்திய மன்னர்கள் * பகுப்பு:பண்டைய கிரேக்க நபர்கள்
மரபு வழி
மரபு வழி என்பது மரபணுக்களின் வழித்தோன்றல்கள். அரச பரம்பரையைக் குறிக்க இச்சொல்லை வரலாற்று ஆசிரியர்கள் பயன்படுத்துகின்றனர். இதனைக் குடி எனச் சங்க இலக்கியங்கள் குறிப்பிடுகின்றன. ஆசிரியரின் வழிவந்த மாணாக்கர் பரம்பரையும் தமிழக வரலாற்றில் உண்டு. இது கருத்து மரபு. இதனைப் பரம்பரை என்றே வழங்குவர்.
புராணம்
பொதுவாக இந்து மத புராணங்களில் ஒரு இனத்தவரை இனங்கான வம்சத்தை அடையாளப்படுத்துவர். பெரும்பாலும் தமிழக அரச மரபுகள் சூரிய வம்சம், சந்திர வம்சம் இவ்விரண்டிலும் மற்ற வம்சங்கள் அடங்கிவிடும். தமிழகத்தில் சேரர், பாண்டியர் சந்திர வம்சம் எனவும் சோழர் சூரிய வம்சம்  பல்லவர் பரத்துவாசர் வம்சம் எனவும் கூறப்படுகின்றனர்.
மாணாக்கர் பரம்பரை
இது வழிவழியாக இவருக்குப் பின்னர் இவர் மகன் என வருவது அன்று. இவருக்குப் பின்னர் இவரது மாணாக்கர் என வருவது.
தென்குமரை அருணாசலேஸ்வரர் கோயில்
தென்குமரை அருணாசலேஸ்வரர் கோயில் தமிழ்நாட்டில் சேலம் மாவட்டம், தென்குமரை என்னும் ஊரில் அமைந்துள்ள சிவன் கோயிலாகும்.
மரபு வழி
மேற்கோள்கள்
பகுப்பு:குடும்பம் பகுப்பு:மானிடவியல் பகுப்பு:சமூகவியல்
தென்குமரை அருணாசலேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
தீ எச்சரிக்கை அமைப்பு
300px|thumb|தீ எச்சரிக்கை அமைப்பு எச்சரிக்கை அலறி தீ எச்சரிக்கை அமைப்பு (Fire Alarm System) எனப்படுவது வணிக, அலுவலகக் குடியிருப்பு, தொழிற்சாலைகள் ஆகியவற்றில் ஏற்படும் தீ விபத்துகளைக் கணித்து எச்சரிக்கை செய்ய உதவும் ஒரு தானியங்கி மின்னணு அமைப்பு ஆகும். தீ எச்சரிக்கை அமைப்புகள் பொருத்தப்பட்டிருக்கும் இடங்களில் தீ விபத்துகள் ஏற்படும்பொழுது இவற்றுடன் இணைக்கப்பட்டிருக்கும் ஒலிப்பான்கள் அதிக அழுத்த ஒலியை எழுப்பி மக்களை எச்சரிக்கை செய்கின்றன. பெரும்பாலும் மக்கள் அதிகம் கூடும் இடங்களில் பொருத்தப்படும் இவை, தானியங்கி, மனித தூண்டல் என்பனவற்றின் மூலம் இயங்கவல்லன. மையக்கட்டுப்பாட்டு அமைப்பு, கணிப்பான் அமைப்பு, எச்சரிக்கை அமைப்பு ஆகிய மூன்று அமைப்புகளை அடிப்படையாகக் கொண்டு இவை செயற்படுகின்றன.மக்களுக்கு தீ விபத்து ஏற்பட்டால் அந்த நிகழ்வு அவர்களுக்கு குறுஞ்செய்தி மூலம் சென்றோடையும் அளவிற்கு இன்று அறிவியல் வளர்ந்து இருக்கிறது
தென்குமரை அருணாசலேஸ்வரர் கோயில்
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீ எச்சரிக்கை அமைப்பு
உட்கூறுகள்
இதில் மையக்கட்டுப்பாட்டு அமைப்பு, தீ கணிப்பான், ஆளியக்க அழைப்பான், எச்சரிக்கை அலறி ஆகியன மிக முக்கியமான உட்கூறு கருவிகள் ஆகும்.
தீ கணிப்பான்
150px|thumb|தீ கணிப்பான் இது கட்டடங்களின் அனைத்துப் பகுதிகளிலும் மிக நெருக்கமாக இணைக்கப்பட்டிருக்கும். ஒவ்வொரு கணிப்பானின் கணிப்புத்திறனை அடிப்படையாகக் கொண்டு இது இரண்டு மீட்டர் வரையான இடைவெளியில் பொருத்தப்படுகின்றது. இதன் உள்ளே இருக்கும் உணரி அதன் கணிப்புக்குட்பட்ட பகுதிகளில் ஏற்படும் தீ, புகை ஆகியவற்றைக் கணித்து, மையக்கட்டுப்பாட்டு அமைப்புக்கு எச்சரிக்கைக் குறிகாட்டல்களை அனுப்புகின்றன. இவை ஒவ்வொன்றிற்கும் அவை பொருத்தப்பட்டிருக்கும் இடத்தைக் குறிப்பிடும் வகையில் தனித்தனிப் பெயர்கள் கொடுக்கப்பட்டிருக்கும். இவை உணரிகளை அடிப்படையாகக் கொண்டு புகை கணிப்பான், வெப்பக் கணிப்பான், பன்முகக் கணிப்பான் எனப் பல வகைகளில் பிரிக்கப்படுகின்றன. அதிக வெப்பத்தாக்கம் உள்ள பகுதிகளான சமையல் அறை, மின்னியற்றி அறை போன்ற பகுதிகளில் வெப்பக் கணிப்பானும் மற்றப் பகுதிகளில் புகை, பன்முகக் கணிப்பான்களும் பயன்படுத்தப்படுகின்றன.
மையக்கட்டுப்பாட்டு அமைப்பு
இது மக்கள் அதிகம் கூடும் இடங்களில் (குறிப்பாக வரவு முகப்பிடம்) இணைக்கப்படுகின்றது. இதன் வழியாகவே மற்ற அனைத்துக் கருவிகளும் இணைக்கப்படுகின்றன. இது தீ கணிப்பான் மற்றும் ஆளியக்க அழைப்பான் ஆகியவற்றில் இருந்து உள்ளீட்டுக் குறிகைகளைப் (சமிக்ஞைகளைப்) பெற்று அதற்குத் தகுந்தாற்போல் எச்சரிக்கை அலறிகளை இயக்குகின்றன. அதே நேரம் தூண்டப்பட்ட தீ கணிப்பானின் பெயரையும் இதில் உள்ள காட்சித்திரையில் அறிவிக்கின்றது. இதன் மூலம் தொடர்புபட்ட நபர்கள் குறிப்பிட்ட தீ நிகழ்வுப் (விபத்துப்) பகுதிக்கு விரைந்து சென்று தீயை அணைக்க இலகுவாகின்றது. இவை தீ நேர்வுக்கு (விபத்து) மட்டும் அன்றி மொத்த அமைப்பில் ஏற்படும் பிழைகளையும் சுட்டிக்காட்டுகின்றன.
ஆளியக்க அழைப்பான்
150px|thumb|ஆளியக்க அழைப்பான் இது மனிதத்தூண்டல் மூலம் தீ கட்டுப்பாட்டு அமைப்பை உயிர்ப்பிக்கும் ஒரு கருவி. சாதாரண தொடுப்பி (ஆளி, Switch) போல இயங்கும். இது புகைக் கணிப்பான் செயலிழந்த நிலையிலும் மற்ற பிற அவசர காலங்களிலும் தீக் கட்டுப்பாட்டு அமைப்பைத் தூண்ட உதவுகின்றது. இவை பெரும்பாலும் வெளியேறும் வாயில், அவசரகால வாயில்கள் ஆகியவற்றின் அருகில் பொருத்தப்படுகின்றன. இவற்றில் பொருத்தப்பட்டிருக்கும் கண்ணாடிகளை உடைப்பதன் மூலமோ விசைகளை இழுப்பதன் மூலமோ இவை இயக்கப்படுகின்றன.
எச்சரிக்கை அலறிகள்
இவை கட்டடத்தின் அனைத்துப் பகுதிகளிலும் பொருத்தப்படுகின்றன. இவற்றின் ஒலியானது கட்டடத்தின் அனைத்துப் பகுதிகளிலும் கேட்கும்படி பொருத்தப்படுவது அவசியமாகும். சில இடங்களில் ஒலிப்பானோடு சேர்த்து பளிச்சொளி விளக்குகளும் (Flash Light) பொருத்தப்படுகின்றன. இவற்றின் அனுமதிக்கப்பட்ட ஒலி அளவானது (டெசிபல்) ஒவ்வொரு இடங்களுக்கும் வேறுபடும். இவை இந்தியாவில் இந்திய அரசால் வரையறுக்கப்படுகின்றன.
தரம் நிறுவுதல்
இந்திய அரசின் தரம் நிறுவு அமைப்பு (BIS), தீக் கட்டுப்பாட்டு அமைப்பு எச்சரிக்கை அலறிகளின் அதிகவெல்லையான ஒலி-டெசிபல் அளவை பின்வருமாறு தீர்வு செய்துள்ளது.
வெளி இணைப்புகள்
பகுப்பு:கட்டுப்பாட்டியல் பகுப்பு:மின்னணுவியல் பகுப்பு:அமெரிக்கக் கண்டுபிடிப்புகள்
கல்யாண ராசி
கல்யாண ராசி இயக்குனர் கே. சிவபிரசாத் இயக்கிய தமிழ்த் திரைப்படம். இதில் கார்த்திக், ரஞ்சனி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கியான் வர்மா மற்றும் இத்திரைப்படம் வெளியிடப்பட்ட நாள் 14-ஏப்ரல்-1990.
வெளி இணைப்புகள்
பகுப்பு:1990 தமிழ்த் திரைப்படங்கள்
நாகலாபுரம்
நாகலாபுரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
ஆட்சி
இந்த மண்டலத்தின் எண் 19. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 12 ஊர்கள் உள்ளன.
சான்றுகள்
பகுப்பு:சித்தூர் மாவட்டம் பகுப்பு:இந்து யாத்திரைத் தலங்கள்
நிக்கொலாய் பரபாசொவ்
நிக்கொலாய் பாவ்லோவிச் பரபாசொவ் (Nikolay Pavlovich Barabashov, மார்ச்சு 30, 1894, கார்க்கோவ், கார்க்கொவ் அரசு, உருசியப் பேரரசு - ஏப்பிரல் 29, 1971) ஒரு சோவியத் ஒன்றிய வானியலாளரும் உருசிய வானியலாளரும் ஆவார்.
இவர் உக்கிரைனில் உள்ள கார்க்கிவ் பல்கலைக்கழகத்தில் 1919 இல் பட்டம் பெற்றார்; கார்க்கிவ் வான்காணக இயக்குநராக 1930 இல் பணியாற்றினார்; இவர் 1934 இல் கார்க்கிவ் பல்கலைக்கழகப் பேராசிரியர் ஆனார், 1934; இவர் 1943 முதல் 1946 வரை கார்க்கிவ் பல்கலைக்கழக் காப்பாளர் (Rector) ஆக இருந்தார். இவர் 1948 இல் உக்கிரைனிய சோவியத் அறிவியல் கல்விக்கழகத்தில் உறுப்பினர் ஆனார்.
இவரும் 1961 இல் எடுக்கப்பட்ட நிலாவின் சேய்மைப்புற ஒளிப்படங்களின் ஆசிரியர் ஆவார். இது நிலாவின் மறுபக்க நிலப்படம் எனப்பட்டது. செவ்வாயில் உள்ள பரபாசொவ் குழிப்பள்ளம் 1973 இல் இவரது பெயர் இடப்பட்டுள்ளது. சோவியத் வானியலாளர் நிகோலாய் சுதெபனோவிச் செர்னிக்கால் கண்டுபிடிக்கப்பட்ட 2883பரபாசொவ் எனும் சிறுகோளுக்கு 1978 இல் இவரது பெயர் இடப்பட்டுள்ளது.
தகவல் வாயில்கள்
பகுப்பு:1894 பிறப்புகள் பகுப்பு:1971 இறப்புகள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள்
என்விடியா
என்விடியா (Nvidia)  என்பது பணித்தளங்கள், தனிநபர் கணினிகள் மற்றும் மொபைல் சாதனங்கள் ஆகியவற்றுக்கான கிராபிக்ஸ் செயலாக்க அலகுகள் மற்றும் சில்லுத்தொகுப்பு ஆகிய தொழில்நுட்பங்களின் மேம்பாட்டில் சிறந்து விளங்குகின்ற ஒரு பன்னாட்டு நிறுவனம் ஆகும். கலிபோர்னியாவின் சாண்டா கிளாராவை மையமாகக் கொண்ட இந்நிறுவனம் கிராபிக்ஸ் கார்டுகள், தனிநபர் கணினி மதர்போர்டுகள் மற்றும் வீடியோ கேம் கன்சோல்கள் ஆகியவற்றில் பயன்படுத்தப்படுகின்ற ஒருங்கிணைச் சுற்றுகள் (ஐ.சீக்கள்), கிராபிக்ஸ் செயலாக்க அலகுகள் (ஜி.பீ.யூகள்) வடிவமைப்பு மற்றும் சில்லுத்தொகுப்புகள் ஆகியவற்றின் முக்கிய வழங்குநராக மாறியுள்ளது.
குறிப்பிடத்தகுந்த என்விடியா தயாரிப்பு வரிசைகள்:
நிறுவன வரலாறு
1.7.1993 அன்று என்விடியாவை இணைந்து நிறுவிய மூன்று நபர்கள்:
நிறுவனர்கள் சேக்யூயா கேப்பிட்டல் நிறுவனத்திடமிருந்து துணிகர முதலீடு நிதியுதவியைப் பெற்றனர்.
2000 ஆம் ஆண்டில் என்விடியா அதன் சமகால போட்டியாளரான 3டி.எஃப்.எக்ஸ் நிறுவனத்தின் அறிவுசார் சொத்துக்களைக் கையகப்படுத்தியது. இந்நிறுவனம் 1990களின் மத்தியிலும் பிற்பகுதியிலும் இருந்த மிகப்பெரிய கிராபிக்ஸ் நிறுவனங்களில் ஒன்று.
14 டிசம்பர் 2005 அன்று என்விடியா யூ.எல்.ஐ எலெக்ட்ரானிக்ஸ் நிறுவனத்தைக் கைப்பற்றியது. இது அதே நேரத்தில் என்விடியாவின் போட்டியாளரான ஏ.டீ.ஐ நிறுவனத்திற்கு சில்லுத்தொகுப்புகளுக்கான மூன்றாம் தரப்பு சவுத்பிரிட்ஜ் பாகங்களை வழங்கியது.
2006 ஆம் ஆண்டில் மார்ச் மாதத்தில் என்விடியா ஹைப்ரிட் கிராபிக்ஸை கையகப்படுத்தியது.
2006 ஆம் ஆண்டில் டிசம்பர் மாதத்தில் என்விடியா கிராபிக்ஸ் துறையில் அதன் முக்கிய போட்டியாளரான ஏ.எம்.டி உடன் (இது ஏ.டீ.ஐ நிறுவனத்தைக் கைப்பற்றியிருந்து) கிராபிக்ஸ் கார்டு துறையில் வர்த்தக நெறிமுறை மீறல் சாத்தியக்கூறு தொடர்பாக அமெரிக்க நீதித்துறையிடமிருந்து நீதிமன்ற அழைப்பாணைகளைப் பெற்றன.
போர்பஸ் பத்திரிக்கை என்விடியாவை அதன் 2007 ஆம் ஆண்டிற்கான நிறுவனமாக  குறிப்பிட்டது. அந்நிறுவனத்தின் சாதனைகள் கூறப்பட்ட காலத்தில் முந்தைய 5 ஆண்டுகளைப் போன்று மிகச் சிறப்பாக இருந்ததாகக் குறிப்பிட்டது.
5 ஜனவரி 2007 அன்று போர்ட்பிளேயர், இங்க். நிறுவனத்தை முழுமையாகக் கையகப்படுத்தியதாக என்விடியா அறிவித்தது.
2008 ஆம் ஆண்டின் பிப்ரவரி மாதத்தில் என்விடியா ஏஜியா டெக்னாலஜீஸ் நிறுவனத்தை அறியப்படாத தொகைக்கு கையகப்படுத்தியது. "இந்த வாங்குதலானது மிகவும் சிறப்பான மற்றும் கவரக்கூடிய கேம் அனுபவங்களை உருவாக்குகின்ற இலக்கை இரண்டு நிறுவனங்களும் பகிர்ந்ததைப் பிரதிபலிக்கின்றது" என்று என்விடியாவின் தலைவர் மற்றும் சீ.ஈ.ஓ பதவி வகிக்கும் ஜென்-ஹசன் ஹூயங் கூறினார். "குழுக்களை இணைப்பதன் மூலம் உலகின் பெரும்பாலும் வியாபித்துள்ள ஜி.பீ.யூ மற்றும் இயற்பியல் இயந்திர பிராண்டுகள் உருவாக்கப்படுகின்றது. நாம் இப்போது ஜியிபோர்ஸ்-முடுக்கப்பட்ட PhysX ஐ உலகம் முழுவதும் உள்ள பன்னிரண்டு மில்லியன் கேம் ரசிகர்களுக்கு வழங்க முடியும்." (பத்திரிகை வெளியீடானது கையகப்படுத்தல் விலையை அல்லது குறிப்பிட்ட தயாரிப்புகளுக்கான எதிர்காலத் திட்டங்கள் ஆகியவற்றைக் குறிப்பிடவில்லை.)
வர்த்தக முத்திரையிடல்
நிறுவனத்தின் பெயர் தொடக்கத்தில் n (கணிதவியல் அறிக்கைகளில் எண்ணிலக்கமாக பயன்படுத்தக்கூடிய எழுத்து) மற்றும் வீடியோ  என்பதன் மூலம் (லத்தீனின் விடியரி யான "டு சீ" என்பதிலிருந்து வந்தது) ஆகியவற்றின் இணைப்பு ஆகும். இது "சிறந்த காட்சி அனுபவம்" என்று அல்லது "கணிக்கமுடியாத காட்சி" என்று பொருள்படுகின்றது. என்விடியா (Nvidia) என்ற பெயரின் ஒலியானது "என்வி" என்பதைப் பரிந்துரைக்கின்றது (ஸ்பானிஷ்: என்விடியா ; லத்தின், இத்தாலிய அல்லது ரோமானிய மொழிகளில்: இன்விடியா ); மேலும் என்விடியாவின் ஜியிபோர்ஸ் 8 வரிசை தயாரிப்பு (2006-2008 காலத்தில் உற்பத்தி செய்யப்பட்டது) "கிரீன் வித் என்வி" என்ற வாசகத்தைப் பயன்படுத்துகின்றது.
நிறுவனத்தின் பெயரானது அதன் தொழில்நுட்ப ஆவணமாக்கலில் முழுவதும் பெரிய எழுத்துக்களில் ("NVIDIA") தோன்றுகின்றது. கலப்பு வகை வடிவம் ("nVIDIA," முழு உயரத்துடன், தாழ்வெழுத்து "n") நிறுவன வர்த்தகச் சின்னத்தில் மட்டுமே தோன்றுகின்றது.
தயாரிப்புகள்
என்விடியாவின் தயாரிப்புப் பிரிவானது கிராபிக்ஸ் செயலிகள், வயர்லெஸ் தகவல்தொடர்பு செயலிகள், பீ.சி தள (மதர்போர்டு கோர் லாஜிக்) சில்லுத்தொகுப்புகள் மற்றும் டிஜிட்டல் மீடியா பிளேயர் மென்பொருள் ஆகியவற்றை உள்ளடக்கியது. கணினிப் பயனர் சமூகம் விவாத ரீதியில் என்விடியா அதன் "ஜியிபோர்ஸ்" தயாரிப்பு வரிசைக்கு சிறந்ததாக அறியப்பட்டுள்ளது. இந்தத் தயாரிப்பானது ஏ.ஐ.பி (போர்டில் சேர்க்கப்பட்ட) வீடியோ அட்டைகளில் காணப்படும் தனித்தியங்கும் கிராபிக்ஸ் சில்லுகளின் முழுமையான வரிசை மற்றும் என்போர்ஸ் மதர்போர்டுகள், மைக்ரோசாப்ட் எக்ஸ்பாக்ஸ் கேம் கன்சோல் மற்றும் சோனியின் பிளேஸ்டேசன் 3 கேம் கன்சோல் ஆகியவற்றில் பயன்படுத்தப்படும் மைய கிராபிக்ஸ் தொழில்நுட்பம் ஆகிய இரண்டையும் கொண்டுள்ளது.
பல மதிப்புகளில் என்விடியா அதன் போட்டியாளரான ஏ.டீ.ஐ நிறுவனத்தை ஒத்திருக்கின்றது. இரண்டு நிறுவனங்களும் பீ.சி சந்தையை மையமாகக் கொண்டு தொடங்கப்பட்டு பின்னர் அவற்றின் நடவடிக்கைகளை பீ.சி-இல்லாத பயன்பாடுகளுக்கான சில்லுகளுக்கு விரிவாக்கியுள்ளன. அவற்றின் செயல்பாடுகளின் பகுதியாக ஏ.டீ.ஐ மற்றும் என்விடியா இரண்டும் மாதிரி வடிவமைப்புகளை (சர்க்யூட் போர்டு திட்டச்சார்புகள்) உருவாக்கி தங்களின் போர்டு கூட்டாளர்களுக்கு உற்பத்தி மாதிரியை வழங்குகின்றன. இருப்பினும் ஏ.டீ.ஐ போலன்றி என்விடியா கிராபிக்ஸ் போர்டுகளை சில்லறை விற்பனைச் சந்தையில் விற்பதில்லை. மாறாக ஜி.பீ.யூ சில்லுகளின் மேம்பாட்டில் கவனம் செலுத்துகின்றது. பிரபல குறைக்கடத்தி நிறுவனமாக இருப்பதால் தைவான் செமிகண்டக்டர் மேனுஃபேக்சரிங் கம்பெனி, லிட். நிறுவனத்திடம் தங்களின் சில்லுகளின் உற்பத்திக்கு என்விடியா ஒப்பந்தம் செய்துள்ளது. (டீ.எஸ்.எம்.சி). பீ.எஃப்.ஜி, எவ்கா, பாக்ஸ்கான் மற்றும் பீ.என்.ஒய் உள்ளிட்டவை என்விடியாவின் உற்பத்தியாளர்கள் ஆவர். ஆசஸ், ஈ.சி.எஸ், ஜிகாபைட் டெக்னாலஜி, எம்.எஸ்.ஐ, பாலிட் மற்றும் எக்ஸ்.எஃப்.எக்ஸ் ஆகிய உற்பத்தியாளர்கள் ஏ.டீ.ஐ மற்றும் என்விடியா ஆகியவற்றின் அட்டைகளை தயாரிக்கின்றன.
2004 ஆம் ஆண்டின் டிசம்பர் மாதத்தில் என்விடியா சோனிநிறுவனத்துடன் பிளேஸ்டேசன் 3 கேம் கன்சோலில் கிராபிக்ஸ் செயலி (ஆர்.எஸ்.எக்ஸ்) வடிவமைப்பில் உதவ இருப்பதாக அறிவிப்பு வெளியானது. மார்ச் 2006 இல் என்விடியா சோனிக்கு ஆர்.எஸ்.எக்ஸை ஐ.பீ கோர் ஆக வழங்கயிருக்கின்றது. மேலும் சோனி தனியாக ஆர்.எஸ்.எக்ஸ் உற்பத்தியாளரை ஏற்பாடு செய்யும் என்பது வெளியானது. இந்த ஒப்பந்தத்தின் அடிப்படையில் என்விடியா சோனியின் மிகுந்த தேர்விற்கு (சோனி மற்றும் தோஷிபா) ஆர்.எஸ்.எக்ஸ் போர்ட்டுக்கான ஆதரவை வழங்கும். அதே போன்று டை சுருக்கங்கள் 65 நா.மீ. க்கு இருக்கும். இந்த நடைமுறை ஒப்பந்தங்கள் மைக்ரோசாப்ட் உடனான என்விடியாவின் வணிகத்துடன் முரண்படுகின்றது. இதில் என்விடியாவின் வழக்கமான மூன்றாம் தரப்பு எல்லை ஒப்பந்தங்கள் வாயிலாக என்விடியா உற்பத்தி மற்றும் எக்ஸ்பாக்ஸ் ஜி.பீ.யூ இன் வழங்கலை நிர்வகிக்கின்றது. அதே நேரத்தில் மைக்ரோசாப்ட் ஆனது ஏ.டீ.ஐ இன் ஒரு வடிவமைப்புக்கு உரிமம் வழங்க தேர்வுசெய்தது. மேலும் டபில்யூ.ஐ.ஐ கன்சோலிற்கு (இது வெற்றிபெற்ற ஏ.டீ.ஐ-அடிப்படை நைன்டெண்டோ கேம்க்யூப்) நைன்டெண்டோவைப் போன்று எக்ஸ்பாக்ஸ் 360 கிராபிக்ஸ் வன்பொருளுக்கு தனது சொந்த உற்பத்தி ஏற்பாடுகளை மேற்கொள்ளவும் தேர்வுசெய்தது.